
DR 30.11.2017                                                           29                   

 
Timbalan Yang di-Pertua [Dato' Sri Haji Ismail bin Haji Mohamed Said]: 

Yang bertanya pun sudah berpuas hati dah Yang Berhormat dan akan menghantar surat 
secara bertulis dan Yang Berhormat Menteri juga akan memberikan jawapan, Yang 
Berhormat. Cukuplah, Yang Berhormat. 

Tuan R. Sivarasa [Subang]: Tuan Yang di-Pertua. 

Timbalan Yang di-Pertua [Dato' Sri Haji Ismail bin Haji Mohamed Said]: Ya, 
sila Yang Berhormat Menteri. 

Dato’ Sri Azalina Dato’ Othman Said: Terima kasih Tuan Yang di-Pertua. 
Kerajaan pada setiap masa merangka pelbagai strategi, inisiatif dan program selaras 
dengan Dasar Dadah Negara dalam memerangi musuh nombor satu negara ini dari 
semakin merebak. Dasar Dadah Negara tersebut menjadi tonggak dalam usaha 
mencegah, merawat dan memulihkan penagih serta menguatkuasakan undang-undang 
berkaitan dadah secara holistik dan progresif untuk mengurangkan penawaran dan 
permintaan supply and demand dengan izin, terhadap dadah di Malaysia.  

Pelbagai langkah drastik yang diambil oleh kerajaan. Namun begitu statistik 
Polis Diraja Malaysia tetap menunjukkan peningkatan kes pada setiap tahun. Dari 
Januari 2014 sehingga Oktober 2017, seramai 702,319 orang individu ditahan polis di 
atas kesalahan mengedar dan memiliki dadah. Seramai 21,731 individu ditangkap di 
bawah seksyen 39B, Akta Dadah Berbahaya 1952 disemak 1980, Akta 234.  

Seterusnya sebanyak 13,036 orang kertas siasatan ke atasnya telah dibuka dan 
sebanyak 10,878 orang kesnya telah dituduh di mahkamah dalam masa yang sama. 
Lebih membimbangkan adalah sebanyak 1,743 tangkapan melibatkan penuntut sekolah 
dan sebanyak 1,953 tangkapan melibatkan penuntut institusi pengajian tinggi di bawah 
Akta 234 dari Januari 2014 sehingga Oktober 2017. Pada masa yang sama, sebanyak 
68 kingpin telah ditangkap dalam tempoh tersebut. Lebih parah lagi, sebanyak 106 
makmal haram memproses dadah yang beroperasi secara aktif telah diserbu oleh pihak 
berkuasa dengan tangkapan mereka yang mengendalikan makmal itu seramai 409 
orang.  

Perangkaan ini amatlah membimbangkan kerana walaupun dengan adanya 
hukuman mati mandatori di bawah seksyen 39B Akta 234, jumlah kes di bawah seksyen 
tersebut masih mencatatkan jumlah yang tinggi. Tambahan lagi, perkembangan 
teknologi dan kepakaran dalam bidang-bidang tertentu khususnya dalam bidang sains 
kimia telah membawa kepada pelbagai ciptaan dadah-dadah sintetik dengan izin, 
designer drugs yang baru seperti synthetic cathinones, synthetic cannabinoid, 
piperazines, piper-mines dengan lain-lain lagi.  

Dari Januari 2014 hingga Oktober 2017, Polis Diraja Malaysia telah menyita 
dadah heroin bernilai RM2 juta, dadah ganja bernilai hampir RM6 juta, dadah kristal 
syabu bernilai lebih RM3 juta, dadah ketamin bernilai lebih RM1 juta, dadah pilamin 
bernilai lebih kurang RM7 juta dan dadah pil ekstasi bernilai hampir RM1 juta.  

Selain itu kerajaan juga berhadapan dengan tokan-tokan dadah yang 
menggunakan pelbagai modus operandi atau teknik untuk menyeludup dadah termasuk 
mempergunakan keldai-keldai dadah untuk mengedar dadah di dalam dan di luar negeri. 
Saban hari, di dada akhbar memaparkan berita-berita mengenai modus operandi 
termasuk jenis-jenis dadah yang diseludup masuk ke negara kita. Antara contoh kes 
adalah seorang warganegara Peru yang ditahan di Lapangan Terbang Antarabangsa 
Kuala Lumpur setelah didapati telah menelan 141 palet dadah jenis kokain sebanyak 
790.6 gram ke dalam ususnya bagi mengelak daripada dikesan oleh pihak berkuasa.  

Manakala dalam satu lagi kes, seorang tertuduh secara terang-terangan 
meletakkan lapan paket plastik lut sinar yang mengandungi 7,468 tablet dadah jenis 
metaline, deoxy, methamphetamine di bahagian perutnya. Keldai dadah yang datang ke 
negara ini juga ada kalanya tidak mengambil bagasi selepas mendarat di KLIA sebaliknya 
akan menghubungi pihak lapangan terbang untuk menghantar bagasi mereka ke hotel 
yang disewa mereka. Ini adalah hanya contoh beberapa jenis modus operandi yang 
digunakan untuk membawa masuk dadah ke dalam negara kita.  

Tuan Yang di-Pertua, dalam kes Tan Boon Liat melawan Menteri Hal Ehwal 
Dalam Negeri Malaysia, hakim Tan Sri Abdul Kadir menyatakan sebagaimana yang 
berikut; dengan izin, “Trafficking in drugs is a crime which also affects public health and 
public safety and can indeed be the spawn or nidus of crimes that ultimately result in 
violence or at least have shattering effect on public tranquility and society generally”. 

 



Timbalan Yang di-Pertua [Dato' Sri Haji Ismail bin Haji Mohamed Said]: Yang bertanya pun sudah berpuas hati dah Yang Berhormat dan akan menghantar surat secara bertulis dan Yang Berhormat Menteri juga akan memberikan jawapan, Yang Berhormat. Cukuplah, Yang Berhormat. Tuan R. Sivarasa [Subang]: Tuan Yang di-Pertua. Timbalan Yang di-Pertua [Dato' Sri Haji Ismail bin Haji Mohamed Said]: Ya, sila Yang Berhormat Menteri. Dato' Sri Azalina Dato' Othman Said: Terima kasih Tuan Yang di-Pertua. Kerajaan pada setiap masa merangka pelbagai strategi, inisiatif dan program selaras dengan Dasar Dadah Negara dalam memerangi musuh nombor satu negara ini dari semakin merebak. Dasar Dadah Negara tersebut menjadi tonggak dalam usaha mencegah, merawat dan memulihkan penagih serta menguatkuasakan undang-undang berkaitan dadah secara holistik dan progresif untuk mengurangkan penawaran dan permintaan supply and demand dengan izin, terhadap dadah di Malaysia. Pelbagai langkah drastik yang diambil oleh kerajaan. Namun begitu statistik Polis Diraja Malaysia tetap menunjukkan peningkatan kes pada setiap tahun. Dari Januari 2014 sehingga Oktober 2017, seramai 702,319 orang individu ditahan polis di atas kesalahan mengedar dan memiliki dadah. Seramai 21,731 individu ditangkap di bawah seksyen 39B, Akta Dadah Berbahaya 1952 disemak 1980, Akta 234. Seterusnya sebanyak 13,036 orang kertas siasatan ke atasnya telah dibuka dan sebanyak 10,878 orang kesnya telah dituduh di mahkamah dalam masa yang sama. Lebih membimbangkan adalah sebanyak 1,743 tangkapan melibatkan penuntut sekolah dan sebanyak 1,953 tangkapan melibatkan penuntut institusi pengajian tinggi di bawah Akta 234 dari Januari 2014 sehingga Oktober 2017. Pada masa yang sama, sebanyak 68 kingpin telah ditangkap dalam tempoh tersebut. Lebih parah lagi, sebanyak 106 makmal haram memproses dadah yang beroperasi secara aktif telah diserbu oleh pihak berkuasa dengan tangkapan mereka yang mengendalikan makmal itu seramai 409 orang. Perangkaan ini amatlah membimbangkan kerana walaupun dengan adanya hukuman mati mandatori di bawah seksyen 39B Akta 234, jumlah kes di bawah seksyen tersebut masih mencatatkan jumlah yang tinggi. Tambahan lagi, perkembangan teknologi dan kepakaran dalam bidang-bidang tertentu khususnya dalam bidang sains kimia telah membawa kepada pelbagai ciptaan dadah-dadah sintetik dengan izin, designer drugs yang baru seperti synthetic cathinones, synthetic cannabinoid, piperazines, piper-mines dengan lain-lain lagi. Dari Januari 2014 hingga Oktober 2017, Polis Diraja Malaysia telah menyita dadah heroin bernilai RM2 juta, dadah ganja bernilai hampir RM6 juta, dadah kristal syabu bernilai lebih RM3 juta, dadah ketamin bernilai lebih RM1 juta, dadah pilamin bernilai lebih kurang RM7 juta dan dadah pil ekstasi bernilai hampir RM1 juta. Selain itu kerajaan juga berhadapan dengan tokan-tokan dadah yang menggunakan pelbagai modus operandi atau teknik untuk menyeludup dadah termasuk mempergunakan keldai-keldai dadah untuk mengedar dadah di dalam dan di luar negeri. Saban hari, di dada akhbar memaparkan berita-berita mengenai modus operandi termasuk jenis-jenis dadah yang diseludup masuk ke negara kita. Antara contoh kes adalah seorang warganegara Peru yang ditahan di Lapangan Terbang Antarabangsa Kuala Lumpur setelah didapati telah menelan 141 palet dadah jenis kokain sebanyak 790.6 gram ke dalam ususnya bagi mengelak daripada dikesan oleh pihak berkuasa. Manakala dalam satu lagi kes, seorang tertuduh secara terang-terangan meletakkan lapan paket plastik lut sinar yang mengandungi 7,468 tablet dadah jenis metaline, deoxy, methamphetamine di bahagian perutnya. Keldai dadah yang datang ke negara ini juga ada kalanya tidak mengambil bagasi selepas mendarat di KLIA sebaliknya akan menghubungi pihak lapangan terbang untuk menghantar bagasi mereka ke hotel yang disewa mereka. Ini adalah hanya contoh beberapa jenis modus operandi yang digunakan untuk membawa masuk dadah ke dalam negara kita. Tuan Yang di-Pertua, dalam kes Tan Boon Liat melawan Menteri Hal Ehwal Dalam Negeri Malaysia, hakim Tan Sri Abdul Kadir menyatakan sebagaimana yang berikut; dengan izin, "Trafficking in drugs is a crime which also affects public health and public safety and can indeed be the spawn or nidus of crimes that ultimately result in violence or at least have shattering effect on public tranquility and society generally".